Diari Oficial de la Generalitat Valenciana


Sumari del DOGV 4320, del 23-08-2002 (2002/8750)

RESOLUCIÓ de 10 de juliol de 2002, del president del consell d'administració de l'Entitat Pública de Transport Metropolità de València, per la qual es publica la convocatòria d'ajudes a transportistes autònoms titulars d'autoritzacions del taxi de l'Àrea de Prestació Conjunta de València que abandonen l'activitat i s'autoritza la despesa destinada a les ajudes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4320

Data del DOGV
:   23-08-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/8750


Data del document
:   10-07-2002

Organisme emissor
:   Autoritat de Transport Metropolità de València

Tipus de document
:   Resolució

Descriptors 

:   * suport econòmic
    * ajuda pública
    * jubilació anticipada
    * transportista
    * taxi

RESOLUCIÓ de 10 de juliol de 2002, del president del consell d'administració de l'Entitat Pública de Transport Metropolità de València, per la qual es publica la convocatòria d'ajudes a transportistes autònoms titulars d'autoritzacions del taxi de l'Àrea de Prestació Conjunta de València que abandonen l'activitat i s'autoritza la despesa destinada a les ajudes. [2002/X8750]
  
Des de l'any 1997, la Conselleria d'Obres Públiques, Urbanisme i Transports ha desenvolupat una sèrie d'actuacions destinades a readaptar l'oferta i la demanda en el servici del taxi prestat en l'Àrea de Prestació Conjunta de València. Tals mesures se sintetitzen en l'atorgament d'ajudes a través de procediments de concurrència destinades a fomentar l'abandó de l'activitat. A través d'estes ajudes s'ha volgut també solucionar el problema de l'elevada edat mitjana dels titulars d'autoritzacions, els quals davant de la inexistència d'altres fonts d'ingressos substitutives, es veuen impossibilitats per a abandonar la prestació del servici del taxi. En este any 2002, s'han detectat necessitats i problemes semblants, com així ho van manifestar representants d'associacions i sindicats del sector al si del Consell d'Operadors del Taxi.
  
L'Entitat Pública de Transport Metropolità de València (ETM) és qui té en l'actualitat, en virtut de la Llei de Creació 9/2000, de 23 de novembre, les competències relatives a la reestructuració de l'oferta i la demanda en el sector. Per tal raó i en atenció al que s'ha referenciat abans, en l'exercici de les competències estatutàriament atribuïdes, el director de l'entitat va informar a la Comissió Executiva de la necessitat d'adoptar una mesura de reestructuració de l'oferta articulada a través d'un procediment de concurrència d'ajudes, com venia fent-se des de 1997. En l'informe va acompanyar una proposta de les bases que haurien de regir per a esta. Després de la discussió i deliberació prèvia, la Comissió Executiva i de conformitat amb el que disposa l'article 13.2 dels Estatuts de l'Entitat, va aprovar, en la sessió de 5 de juny de 2002, la dita convocatòria.
  
Per tot això, escoltat el Consell d'Operadors del Taxi en la sessió de 30 d'abril de 2002 i de conformitat amb l'acord adoptat per la Comissió Executiva de l'ETM, resolc:
  
Primer
  
Publicar la convocatòria de la concessió d'ajudes.
  
Segon
  
Aprovar la despesa amb destinació a l'adjudicació de les ajudes a què es referix la convocatòria de l'annex, per un import global de 285.480,74 euros, a càrrec del crèdit contingut en la línia SE000103 dels pressuposts de l'ETM per a 2002.
  
València, 10 de juliol de 2002.- El president: José Ramón García Antón.
  
ANNEX
  
Convocatòria d'ajudes a transportistes autònoms titulars d'autoritzacions del taxi de l'Àrea de Prestació Conjunta de València que abandonen l'activitat
  
Primer. Objecte
  
La present convocatòria té per objecte l'adjudicació d'ajudes als titulars d'autoritzacions per a la prestació del servici públic discrecional de transport de viatgers en automòbils de turisme de menys de nou places de l'Àrea de Prestació Conjunta de València que abandonen l'activitat, com a mesura per a reestructurar l'oferta i la demanda del sector i facilitar l'abandó de l'activitat als titulars d'autoritzacions de l'àrea d'edat elevada.
  
Segon. Règim de concessió
  
Les ajudes s'adjudicaran en règim de concurrència competitiva.
  
Tercer. Import global destinat a les ajudes i la seua distribució
  
1. L'import global destinat a les ajudes serà de 285.480,74 euros, a càrrec del crèdit contingut en la línia SE000103 dels pressuposts de l'ETM per a 2002, prèvia autorització del president del Consell d'Administració.
  
2. A cada beneficiari se li adjudicarà una ajuda econòmica per un import total de 28.548,07 euros.
  
3. S'atorgarà exclusivament una sola ajuda per titular.
  
4. Les ajudes seran atorgades fins que s'acabe la consignació pressupostària a què es referix l'apartat 1 del present número.
  
Quart. Beneficiaris i requisits
  
1. Podran ser beneficiaris de les ajudes les persones físiques titulars de les autoritzacions de l'Àrea de Prestació Conjunta de València que complisquen amb els requisits següents:
  
a) Ser titular d'una autorització per a la prestació del servici públic discrecional de transport de viatgers en turismes de menys de nou places de l'Àrea de Prestació Conjunta de València.
  
b) Tindre, en el moment de presentació de la sol·licitud, cinquanta-cinc o més anys d'edat. Este requisit no serà d'aplicació als titulars d'una autorització de l'Àrea de Prestació Conjunta de València afectats d'una invalidesa total permanent.
  
c) Haver explotat l'autorització de forma personal i individual i de manera ininterrompuda durant els últims tres anys des de la data de presentació de la sol·licitud.
  
d) Estar al corrent en el compliment de les obligacions tributàries i de la Seguretat Social.
  
e) No tindre embargada l'autorització.
  
f) No tindre pendent de pagament cap sanció ferma en via administrativa imposada per infracció de la legislació en matèria de transport.
  
g) Complir amb les obligacions a què es referix el número sisé de la present convocatòria.
  
2. Les condicions exigides per a tindre la condició de beneficiari hauran de complir-se quan es presenta la sol·licitud.
  
Cinqué. Lloc i forma de presentació de les sol·licituds
  
1. Les sol·licituds d'ajuda es presentaran en el registre d'entrada de l'ETM, ja siga directament, o bé en qualsevol de les formes establides en l'article 1 del Decret 130/1998, de 8 de setembre, del Consell de la Generalitat Valenciana, i hauran de ser formulades en l'imprés que, prèvia petició personal, serà facilitat en l'esmentada Entitat, també es pot obtindre de la pàgina web de l'ETM, www.etmvalencia.com.
  
2. Les sol·licituds podran presentar-se a partir de l'endemà de la publicació de la present convocatòria en el Diari Oficial de la Generalitat Valenciana i fins al dia 20 de setembre de 2002 (inclusivament). En tot cas, el termini per a la presentació de sol·licituds no serà inferior a 30 dies naturals comptadors a partir de l'endemà de la publicació d'esta convocatòria.
  
3. Si la sol·licitud no reunira les dades o documents exigits, es requerirà el sol·licitant, d'acord amb el que establix l'article 71.1 de la Llei de Règim Jurídic de les Administracions Públiques i del Procediment Administratiu Comú, perquè en un termini de deu dies hàbils, esmene les faltes o acompanye els documents preceptius, amb l'advertència que si així no ho fera se'l tindrà per desistit de la petició prèvia resolució dictada en els termes que corresponga.
  
Sisé. Documentació i esmena d'errades
  
1. A la sol·licitud s'acompanyarà la documentació següent:
  
1r. Fotocòpia del DNI en vigor o, si no n'hi ha, del passaport en vigor.
  
2n. Si és procedent, fotocòpia del NIF.
  
3r. Fotocòpia de la targeta en què es documente l'autorització.
  
4t. Acreditació de trobar-se al corrent en el compliment de les obligacions tributàries i de la Seguretat Social, per a això haurà de presentar l'original dels documents següents:
  
a) Certificat expedit per l'òrgan estatal competent de l'administració tributària.
  
b) Certificat expedit per l'òrgan competent de la Conselleria d'Economia i Hisenda.
  
c) Últim rebut de l'Impost d'Activitats Econòmiques.
  
d) Certificat expedit per l'òrgan competent de la Seguretat Social.
  
e) Certificat de vida laboral en el qual es reflectisca l'antiguitat.
  
Els certificats hauran de ser positius o, si és procedent, indicar que els deutes estan ajornats, fraccionats o acordada la suspensió amb ocasió de la impugnació de les corresponents liquidacions. Als efectes de la present convocatòria, els dits certificats tindran validesa per un període de sis mesos des de la data de l'expedició. Si caduca amb antelació a la proposta de resolució, es comunicarà tal circumstància al sol·licitant perquè presente un certificat actualitzat.
  
5t. Certificat, si és procedent, expedit per l'organisme oficial competent acreditatiu de la invalidesa total permanent.
  
2. Els documents que no siguen originals hauran d'estar degudament confrontats i compulsats.
  
Seté. Òrgans competents per a l'ordenació, instrucció i resolució de l'expedient
  
1. L'òrgan competent per a l'ordenació de l'expedient és el Departament del Taxi de l'ETM.
  
2. La instrucció i proposta de resolució correspondran a una comissió d'avaluació que estarà integrada pels membres següents:
  
President: el cap de l'Àrea Econòmica Administrativa de l'ETM.
  
Secretari: un assessor jurídic de l'ETM, designat pel cap de l'Àrea Econòmica Administrativa d'eixa entitat.
  
Vocal: un tècnic superior de l'ETM, nomenat pel cap de l'Àrea Econòmica Administrativa d'eixa entitat.
  
3. Seran funcions de la comissió:
  
a) Petició d'informes que siguen necessaris per a resoldre o que siguen exigits per la normativa vigent que resulte si és procedent d'aplicació.
  
b) Informar i valorar les sol·licituds d'acord amb els criteris establits en el número huité.
  
c) Proposar els beneficiaris a qui hagen d'adjudicar-se les ajudes.
  
En allò no previst en la present convocatòria, la comissió ajustarà el seu funcionament al règim jurídic dels òrgans col·legiats, regulat en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, modificada per la Llei 4/1999, de 13 de gener.
  
4. L'òrgan competent per a adoptar la resolució és el director de l'ETM.
  
Huité. Criteris de valoració
  
Per a formular la proposta d'adjudicació, la comissió a què es referix el número anterior tindrà en compte els criteris següents per a avaluar les sol·licituds:
  
1r. L'edat del titular de l'autorització. Puntuació: 0,50 punts per cada any d'edat addicional als 55 fins a un màxim de 5 punts.
  
2n. Els que van presentar una sol·licitud per a l'adjudicació d'una ajuda de conformitat amb la convocatòria a què es referix l'Orde de 29 de març de 2001, de la Conselleria d'Obres Públiques, Urbanisme i Transports (DOGV núm. 3986, de 25 d'abril) i no hagueren obtingut aquella però sí que van formar part de la llista de reserva. Puntuació: 1,5 punts.
  
3r. El número d'anys que es porte exercint com a titular de l'autorització i en condició d'autònom l'activitat del taxi. Puntuació: 0,20 punts per any fins a un màxim de 3 punts.
  
4t. Els que tinguen reconeguda una invalidesa total permanent. Puntuació: 0,5 punts.
  
En igualtat de puntuació, una vegada aplicats els criteris anteriors, s'atendrà a l'edat del sol·licitant, i es donarà prioritat a qui siga de major edat.
  
Nové. Procediment per a l'adjudicació
  
1. Ordenació. Cada sol·licitud presentada donarà lloc a l'obertura del corresponent expedient. Finalitzat el termini de presentació de sol·licituds a què es referix el número cinqué i, si és procedent, allò disposat en l'apartat 3 del mateix número, el Departament del Taxi remetrà els expedients a la comissió avaluadora.
  
2. Instrucció. Les sol·licituds i documentació presentades seran estudiades per la comissió avaluadora, i es procedirà a l'obertura del tràmit d'audiència en els termes previts en l'article 84 de la Llei 30/1992, de Règim Jurídic de les Administracions Públiques i de Procediment Administratiu Comú.
  
3. Proposta de resolució. A la vista d'allò que s'ha instruït, la comissió formularà l'oportuna proposta de resolució, que haurà d'expressar la relació dels sol·licitants per als quals es proposa la concessió de l'ajuda, una relació de les sol·licituds de reserva i una relació de sol·licituds excloses amb indicació de la causa d'exclusió.
  
4. Resolució. La resolució del director de l'ETM per la qual es resol la present convocatòria es dictarà en el termini de quinze dies des de l'elevació de la proposta de resolució.
  
5. Notificació i publicitat. La resolució es notificarà a l'interessat, i es publicarà en el Diari Oficial de la Generalitat Valenciana, amb constància del nom i el DNI, una relació de beneficiaris a qui es concedix l'ajuda, l'import concedit així com una relació de les sol·licituds de reserva.
  
La resolució que es comunique al beneficiari a qui s'adjudica l'ajuda haurà de fer constar les obligacions que ha de complir, de manera concreta les previstes en els números desé i onzé d'esta convocatòria.
  
6. Silenci administratiu. Transcorregut el termini de sis mesos comptadors des de la publicació de la present convocatòria sense que haja recaigut resolució expressa, s'entendrà que és desestimatòria de la concessió de l'ajuda.
  
Deu. Pagament de l'ajuda i obligacions del beneficiari
  
1. El pagament de l'ajuda es farà efectiu per la quantitat concedida sempre que el beneficiari presente en el registre d'entrada de l'ETM i en el termini de deu dies naturals comptadors des de l'endemà d'aquell en què es va notificar la resolució d'adjudicació, la documentació següent:
  
a) Escrit pel qual renuncia a l'autorització de què és titular.
  
b) Original de la targeta en què es trobe documentada l'autorització a què es renuncia.
  
c) Declaració responsable de compromís d'abandó definitiu de l'activitat de transport com a empresari o autònom.
  
d) Dades de domiciliació bancària.
  
2. Una vegada rebuda en el termini i en la forma escaient la documentació requerida, s'efectuarà la comprovació pertinent. Si és conforme i prèviament al pagament de l'ajuda concedida, es donarà trasllat a l'òrgan competent als efectes d'allò que s'ha disposat pel numero dotzé de la Resolució de 9 de febrer de 1996, de la Direcció General del Transport Terrestre (BOE núm. 47, de 23 de febrer), per la qual s'establixen regles de coordinació en matèria de tramitació d'autoritzacions de transport per carretera i d'activitats auxiliars i complementàries del transport.
  
3. Si no es presenta en el termini la documentació requerida a què es referix l'apartat 1 del present número, s'entendrà que el beneficiari renuncia a l'ajuda adjudicada. En este cas, es procedirà, sense solució de continuïtat, a comunicar al beneficiari que corresponga entre els establits en la llista de reserva, l'adjudicació de l'ajuda i el pagament d'esta de conformitat i previ compliment del que disposen els apartats 1 i 2 del present número.
  
Onze. Fiscalització
  
El beneficiari de l'ajuda estarà obligat a facilitar totes les actuacions de comprovació que s'efectuen per l'ETM, així com sotmetre's a qualsevol actuació de control als efectes de verificar el correcte compliment dels objectius establits en la present convocatòria.
  
Dotze. Responsabilitat, règim sancionador i reintegraments
  
1. Els adjudicataris de l'ajuda quedaran sotmesos a les responsabilitats i règim sancionador que sobre infraccions administratives en matèria d'ajudes establisca la legislació vigent aplicable.
  
2. Procedirà el reintegrament de les quantitats, així com l'exigència de l'interés de demora des del moment del pagament de l'ajuda, en els casos previstos per l'apartat 9 de l'article 47 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.
  
Tretze. Recursos